**A Magyar Vízilabda Szövetség**

**tájékoztatója az elektronikus ügyintézést és elektronikus kapcsolattartást érintő változásokról**

2019. május

A Magyar Vízilabda Szövetség (a továbbiakban: MVLSZ) tájékoztatja a Tisztelt Sportszervezeteket, hogy – az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény, valamint a kapcsolódó jogszabályok előírásainak történő megfelelése céljából – 2019. július 1. napjától, az MVLSZ által biztosított elektronikus kitöltő rendszerben (a továbbiakban: EKR) biztosított folyamatok módosításra kerülnek.

A zavartalan ügyintézést elősegítendő az MVLSZ a szükséges teendőket, változásokat az alábbiak szerint foglalja össze.

1. **Ügyfélkapu hozzáférés a képviselő(k) részére**

Minden, a Magyar Vízilabda Szövetségáltal biztosított TAO elektronikus kitöltő rendszert használó sportszervezet képviseletében eljáró természetes személynek **Ügyfélkapu hozzáférés**t, vagy azonosítási tanúsítvánnyal ellátott elektronikus személyazonosító igazolványt (a továbbiakban: eSZIG) szükségesigényelnie (annak is, aki csak kitölti az SFP-t, annak is, aki csak az adatokat tölti ki, annak is, aki csak azért lépett be eddig, hogy elektronikus aláírásával hitelesítsen egy beküldésre váró dokumentumot, valamint a közreműködőknek is, stb.).

Erre azért van szükség, mert az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.) alapján, minden természetes személyt azonosítani szükséges a törvény által elismert szolgáltatással[[1]](#footnote-1), aki használja az EKR-t, aki a sportfejlesztési programmal kapcsolatos ügyeket intézi. Jelenleg az EKR-ben a sportszervezethez kötött felhasználónév-jelszó alapú azonosítás működik, így aki ismeri ezt, az be tud lépni, el tud járni a tagszervezet képviseletében.

A jelenlegi bejelentkezési metódus megmarad, de kibővítésre kerül. Amennyiben sikeres volt a sportszervezeti accounttal történő belépés, azután történik meg a természetes személy azonosítási ügynökön (ügyfélkapun, vagy eSZIG-en) keresztül történő azonosítása. Ha ez nem sikerül, nem fog tudni belépni az adott személy az adott sportszervezet sportfejlesztési programjához.

Az Ügyfélkapuval kapcsolatos további információk: <https://ugyfelkapu.gov.hu/>

1. **A tanúsítványokat érintő változás (jogosultsági szintek meghatározása)**

Minden, a rendszert használni szándékozó, sportszervezet képviseletében eljáró természetes személynek igényelnie szükséges egy **tanúsítvány**t (Netlock Kft.), hogy meg lehessen határozni, hogy az ügyfélkapuval azonosított természetes személynek van-e jogosultsága az adott sportági szakszövetségnél, az adott sportszervezet sportfejlesztési programja kapcsán eljárni[[2]](#footnote-2) (pl. megnézni, kitölteni, a beküldendő dokumentumokat elektronikus aláírással ellátni, stb.). Akinek az ügyfélkapus azonosítás sikeressége után nem talál a nevére szóló érvényes tanúsítványt az EKR, csak tanúsítványigénylést fog engedélyezni, egyéb műveletet a rendszerben nem fog tudni elvégezni.

**Kérjük, hogy jelen tájékoztató megjelenésekor ne kezdjék meg a tanúsítások igénylését**, mivel a tanúsítvány igénylésénél plusz mezőket kell majd kitölteni, amellyel a tanúsítvány tulajdonosának jogosultsági szintjét lehet meghatározni, amely alapján majd a NetLock Kft. szolgáltatási szerződése, meghatalmazási mintája legenerálásra kerül. **A tanúsítványigénylés plusz mezői előreláthatólag 1 hónapon belül aktiválásra kerülnek, amelyről külön értesítjük a sportszervezeteket.**

**A már meglévő tanúsítványok az új jogosultsági szintek közül a legmagasabb szintű besorolással („Aláíró és tanúsítványkezelő felhasználó”) maradni fognak.** Az, hogy ezen régi tanúsítványok milyen eljárásban kerülnek lecserélésre (érvényesség lejártával, előfizetés megújításával, vagy a meglévő bevonásával) még egyeztetés alatt áll.

**A következő jogosultságú tanúsítványok lesznek igényelhetőek:**

* 1. Rendszerhasználó felhasználó: a tanúsítvány tulajdonosa a sportszervezeti és ügyfélkapus azonosítás után a rendszer összes funkcióját tudja használni, a kérelmeket ki tudja tölteni, de azokat a szövetség felé beküldeni, elektronikus aláírással ellátni nem tudja.

Ezt a tanúsítványt abban az esetben javasolt igényelni, ha a tanúsítvány használója nem kíván a sportszervezet nevében elektronikus aláírással ellátott kérelmet a szövetség felé beküldeni vagy nem kap erre meghatalmazást a sportszervezet hivatalos képviselőjétől.

* 1. Aláíró felhasználó: a tanúsítvány tulajdonosa a sportszervezeti és ügyfélkapus azonosítás után a rendszer összes funkcióját tudja használni, a kérelmeket ki tudja tölteni és a formailag megfelelő kérelmeket elektronikus aláírással el tudja látni és a szövetség felé be tudja küldeni, amennyiben a sportszervezethez tartozó cégkapu használatához megfelelő jogosultsággal is rendelkezik.

Ezt a tanúsítványt abban az esetben javasolt igényelni, ha a sportszervezet képviselője meghatalmazást ad, hogy a tanúsítvány tulajdonosa a sportszervezet nevében elektronikus aláírással ellátott kérelmet küldhessen be.

* 1. Aláíró és tanúsítványkezelő felhasználó: a tanúsítvány tulajdonosa a sportszervezeti és ügyfélkapus azonosítás után a rendszer összes funkcióját tudja használni, a kérelmeket ki tudja tölteni és a formailag megfelelő kérelmeket elektronikus aláírással el tudja látni és a szövetség felé be tudja küldeni, amennyiben a megfelelő cégkapu jogosultsággal is rendelkezik, továbbá a sportszervezethez rendelt tanúsítványokat vissza tudja vonni.

Ezt a tanúsítványt a szervezet hivatalos képviselőjének javasolt igényelni, így bármikor visszavonhatja a sportszervezethez már nem kötődő személyek tanúsítványait.

**Az igényléskor meg kell adni, hogy melyik sportági szakszövetségnél lévő sportfejlesztési programhoz férhet hozzá a tanúsítvány tulajdonosa** (előfordulhat olyan eset, hogy más közreműködő intézi a sportfejlesztési programmal kapcsolatos ügyeket egy sportszervezet kézilabda, vízilabda, stb. szakosztályánál, vagy más edző jár el a kosárlabda, vízilabda kérelmek esetében, stb.), így az igénylésnél ezt is lehet külön szabályozni.

**A tanúsítvány-igénylés folyamata során a NetLock Kft.**, mint a jogszabály szerinti *Bizalmi szolgáltató* **ellenőrizni fogja,** **hogy** **a tanúsítványt igénylő természetes személy** a generált szolgáltatási szerződés és meghatalmazás alapján – amelyeket, az eddigi igénylési folyamattal egyezően fel kell tölteni az EKR-be –, **jogosult-e az adott sportszervezetnél az adott tanúsítványt használni, tehát a sportszervezet hivatalos képviselője a rendszer által generált meghatalmazás aláírásával tudja szabályozni, hogy ki férhet hozzá a sportszervezet EKR accountjához, így kérjük a meghatalmazás aláírása előtt mindenképpen ellenőrizzék annak tartalmát.**

Erre azért van szükség, mert a sportági szakszövetségnek ellenőriznie kell, hogy a beküldött dokumentumot ki küldte be és a beküldő személy jogosult-e a szervezet nevében eljárni. Ez a nagy számosságú sportági szakszövetség felé áramló dokumentum miatt manuálisan nem lehetséges, lassítaná az adminisztrációt, ezért jelenleg ez úgy megoldott közvetve, hogy csak annak lehet tanúsítványa az adott sportszervezetnél, akinek a jogosultságát a NetLock Kft. a tanúsítvány igénylésénél ellenőrizte.

Az Eüsztv-nek való megfelelés miatt el kell végezni a sportszervezet – természetes személy hozzárendelést. Ezt csak a tanúsítványokon és azok kiadásán keresztül lehet biztosítani, hogy ne a szövetségeknek kelljen manuálisan a sportszervezet – természetes személy összerendelés jogosultságát ellenőrizni. Ezt az adminisztrációs terhet a NetLock Kft. vállalja át a tanúsítványkiadás során történő dokumentumalapú jogosultság ellenőrzéssel.

1. **Kézbesítés a cégkapun keresztül**

Minden sportszervezetnek rendelkeznie kell **cégkapu**val[[3]](#footnote-3). Cégkapu használatára – a látvány-csapatsport támogatás rendszerétől függetlenül, a jogszabály alapján – minden gazdálkodó szervezet köteles, ezért mindegyik sportszervezetnél ennek már rendelkezésre kell állnia (bizonyos szervezetek, elsősorban állami intézmények esetén nem cégkapu, hanem hivatali kapu áll rendelkezésre).

A cégkapu valójában egy olyan tárhely, ahova beérkezhetnek az állami szervezetek, vagy elektronikus közigazgatási szolgáltatásokat nyújtó szervezetek által küldött dokumentumok, valamint amin keresztül beküldhetőek az állami szervezetek, vagy elektronikus közigazgatási szolgáltatásokat nyújtó szervezetek hivatali kapujára dokumentumok.

Ez valósítja meg a jogszabály szerinti *biztonságos kézbesítési szolgáltatás*t, amely garantálni fogja a sportszervezet részére és sportszervezet részéről történő dokumentum küldés és fogadás során a hiteles dokumentum feladást, letöltést (átvételt), nem átvett dokumentum esetén a meghiúsulási igazolást, azaz a kézbesítési vélelem beálltát.

Az EKR-ben meglévő dokumentumtár megmarad, viszont csak akkor lehet majd letölteni egy dokumentumot, amennyiben a cégkapun keresztül átvételre került a sportági szakszövetség részéről küldött dokumentum, vagy a kézbesítési vélelem beállt[[4]](#footnote-4). A biztonságos kézbesítési szolgáltatás használatával az ügyintézési idők kezdetének beállta teljesen hitelesnek tekinthető.

A cégkapuba az ügyfélkapus azonosítás után tud belépni a természetes személy, viszont csak az tud belépni, akit a cégkapu megbízott ügykezelőként hozzáadott az adott sportszervezet cégkapu adminisztrációs felületén. Ez azért fontos, mivel hiába lesz aláírási jogosultságú tanúsítványa egy személynek, hiába fogja tudni a dokumentum hitelesítést elvégezni, a sportági szakszövetség hivatali kapujára történő dokumentumküldés nem fog megtörténni, mivel az automatikus cégkapun történő gépi interfaces dokumentumküldés során ellenőrzésre kerül, hogy az ügyfélkapuval azonosított személy jogosult-e az adott szervezet cégkapuján keresztül történő küldésre.

A cégkapu adminisztrációs felülete a <https://tarhely.gov.hu/adminisztracio> oldalon keresztül érhető el ügyfélkapus azonosítás után. A cégkapuval kapcsolatos dokumentáció a következő linken keresztül érhető el: <https://segitseg.magyarorszag.hu/segitseg/cegkapu.html>

**FIGYELEM!**

1. **Felhívjuk a figyelmet, hogy a felhasználók ne adják ki sem az ügyfélkapus belépési azonosítójukat, sem pedig a tanúsítványaik jelszavát!**

Ha az ügyfélkapus azonosítót kiadják (pl. az elnök a közreműködőnek), akkor ez visszaélésre adhat lehetőséget, mert az ügyfélkapuval már számos ügy intézhető elektronikusan (pl. NAV bevallás, hozzáférés az adott a felhasználó részére küldött hivatalos iratokhoz, stb.).

1. **Felhívjuk a figyelmet, hogy az aláíró tanúsítvány jelszavát se adják ki senkinek!**

Ezzel is vissza lehet élni bármikor, mert a NetLock Kft. rendszerébe belépve bármilyen dokumentumot el lehet látni az adott személy elektronikus aláírásához tartozó jelszóval. Ezek szervezeti tanúsítványok, tehát csak az adott szervezet nevében fog tudni aláírni, de ez ugyanaz az eset, mint amikor valaki más helyett aláír egy papír alapú szerződést, nyomtatványt.

1. **Felhívjuk a figyelmet a jogosultsági szintek ellenőrzésére!**

Amennyiben nem a sportszervezet hivatalos képviselője végzi a tanúsítványigénylést az EKR-en keresztül a rendszer további használói részére, fokozottan ellenőrizzék, hogy a papír alapon aláírt, Netlock Kft. szolgáltatási szerződésén és meghatalmazáson milyen jogosultságú tanúsítvány igénylést írnak alá.

1. **Felhívjuk a figyelmüket, hogy a küldeményeket 30 napig tárolja cégkapu!**

Ezen határidőben mindenképpen vegyék át a cégkapun keresztül a küldött dokumentumokat és lehetőség szerint helyezzék át azt a tartós tárba! Ha nem veszik át, akkor a meghiúsulási igazolás kiállítása után az EKR-ből továbbra is letölthető lesz a dokumentum.

Az EKR-ben meglévő dokumentumtár megmarad, viszont csak akkor lehet majd letölteni egy dokumentumot, amennyiben a cégkapun keresztül átvételre került a sportági szakszövetség részéről küldött dokumentum, vagy a kézbesítési vélelem beállt.

1. Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 18. §, [↑](#footnote-ref-1)
2. Az általános közigazgatási rendtartásról szóló 2016. évi CL. törvény 13. § [↑](#footnote-ref-2)
3. Eüsztv. 14. § [↑](#footnote-ref-3)
4. Eüsztv. 14. § [↑](#footnote-ref-4)